Før tog 2808s avgang ringte hun Ljan stasjon og fikk bekreftet at forangående tog var kommet dit. Rutinene som var fastlagt for manuell fremføring av tog, ble fulgt. Dette var en forholdsvis tidkrevende rutine som innebar telefonkontakt med nærmeste betjente stasjon (Ljan) og å skrive ut kjøreordre til hvert tog med tillatelse til å kjøre fra Kolbotn mot signal "stopp", forbi blokksignalene ved Holmlia og Hauketo og frem til innkjør hovedsignal ved Ljan.